 నటనలో ఎన్టీఆర్ ఎనర్జీ ఎలా ఉంటుందో ప్రత్యేకంగా చెప్పాల్సింది కాదు. డాన్సులు, డైలాగులు అన్నింటిలోనూ పర్ఫెక్ట్ అనిపించుకుంటారు. అంతేకాదు, ఏ పాత్రైనా సరే అందులో ఒదిగిపోతారు తారక్. ఇండస్ట్రీలో ఎవరిని అడిగినా అదే చెబుతుంటారు. తాజాగా అలనాటి కమెడియన్, అమృతం అంజిగా అందరికీ సుపరిచితులైన గుండు హనుమంతరావు ఎన్టీఆర్ను పొగడ్తల్లో ముంచెత్తారు. ఓ ఇంటర్వ్యూలో ఎన్టీఆర్ గురించి ఆయన ఆసక్తికర వ్యాఖ్యలు చేశారు. ఆయన అసలు అంతపెద్ద నటుడు అవుతారని ఊహించలేదని చెప్పారు. 15 ఏళ్ల క్రితం ఎన్టీఆర్తో కలిసి భక్త మార్కండేయ అనే ఈటీవీ సీరియల్ చేశానని, చాలా రోజులు ఆయనతో కలిసి ప్రయాణం చేశానని చెప్పారు. అప్పటికి తారక్ బాలనటుడుగానీ, ఇటు యవ్వనంలో ఉన్న అబ్బాయిగానీ కాదని చెప్పారు.    తలకోనలో చాలా రోజులు షూటింగ్ చేశామని, అప్పట్లో తారక్ బాగా సరదాగా, హుషారుగా ఉండేవారని అన్నారు. ఆయన పాలు వాటితో పాటు అప్పట్లో చాలా ఫేమస్ అయిన బ్రిటానియా మిల్క్ బిస్కెట్లు తెప్పించి, అందులో కలిపేవాడని, వాటిని ‘‘తాగండి హనుమంతరావుగారు బాగుంటాయి, తాగండి’’ అంటూ తనకు ఇచ్చేవారని చెప్పుకొచ్చారు. అలాంటి అబ్బాయి ఇంత పెద్ద హీరో అవుతారని, ఇంత గ్రేట్ అవుట్పుట్ ఇచ్చే శక్తి ఆయనలో ఉందని తాను అస్సలు ఊహించలేదని చెప్పారు.    ఆ అబ్బాయి కుర్రాడిగా వచ్చాడు, ఈ సీరియల్ మాత్రమే చేస్తాడేమో అని అనుకున్నట్టు వివరించారు. అలాంటిది హీరోగా అంత గొప్పగా ఎస్టాబ్లిష్ అవుతారని, ఆయనలో అంత స్టామినా ఉందని ఊహించలేదంటూ చెప్పారు. ఇంత పేరు సంపాదిస్తారని అస్సలు ఎక్స్పెక్ట్ చేయలేదన్నారు. సెట్స్లో ఆయన డైలాగ్ డెలివరీ బాగుండేదని, చాలా కాన్ఫిడెంట్గా ఉండేవారని, ఆయన తన తాతగారి లక్షణాలను పుణికి పుచ్చుకున్నారని చెప్పుకొచ్చారు గుండు హనుమంతరావు. ఆయనకు మంచి జ్ఞాపకశక్తి ఉందని చెప్పారు.
 natanalo ntr energy ela untundo pratyekamgaa cheppalsindi kaadu. daansulu, dailagulu annintiloonuu perfect anipinchukuntaaru. antekaadu, e patraina sare andulo odigipotaru tarak. industrylo evarini adigina adhe chebutuntaaru. taajaagaa alanati commadian, amrutam anjigaa andarikee suparichitulaina gundu hanumantarao enternu pogadtallo munchettaaru. oo interviewlo ntr gurinchi aayana aasaktikara vyaakhyalu chesaru. aayana asalu antapedda natudu avutaarani oohinchaledani cheppaaru. 15 ella kritam entertho kalisi bhakta markandeya ane etv seerial chesanani, chala rojulu aayanatho kalisi prayaanam chesanani cheppaaru. appatiki tarak baalanatudugaanii, itu yavvanamlo unna abbaigani kaadani cheppaaru.    talakonalo chala rojulu shooting chesamani, appatlo tarak baga saradaagaa, husharuga undevaarani annaru. aayana paalu vaatitho paatu appatlo chala famus ayina britania milk bisketlu teppinchi, andulo kalipevadani, vaatini ‘‘taagandi hanumantaraavugaaru baguntai, taagandi’’ antuu tanaku ichevaarani cheppukochaaru. alanti abbai inta pedda heero avutaarani, inta grate avtput iche sakti aayanalo undani taanu assalu oohinchaledani cheppaaru.    aa abbai kurradiga vachaadu, ee seerial matrame chestademo ani anukunnattu vivarinchaaru. alantidi heeroga anta goppagaa establish avutaarani, aayanalo anta stamina undani oohinchaledantu cheppaaru. inta paeru sampaadistaarani assalu expect cheyaledannaru. setslo aayana dailag delivery bagundedani, chala confidentga undevaarani, aayana tana taatagaari lakshanaalanu puniki puchukunnarani cheppukochaaru gundu hanumantarao. aayanaku manchi ghnaapakashakti undani cheppaaru.